

**REPUBLIKA HRVATSKA**

**BRODSKO-POSAVSKA ŽUPANIJA**

**OPĆINA DONJI ANDRIJEVCI**

KLASA: 601-01/25-01/6

URBROJ: 2178-4-25-2

Donji Andrijevci, 11.6.2025.

Na temelju članka 54. Zakona o ustanovama („Narodne novine“, broj 76/93, 29/97, 47/99, 35/08, 127/19 i 151/22), članka 41. Zakona o predškolskom odgoju i obrazovanju (Narodne novine, 10/97, 107/07, 94/13, 98/19 i 57/22) i članka 29. Statuta Općine Donji Andrijevci (“Službenom vjesniku Brodsko-posavske županije“, br. 8/21. i 17/22.), Općinsko vijeće Općine Donji Andrijevci na svojoj 1. sjednici održanoj dana 11.6.2025. godine, donosi

**O D L U K U**

**o davanju prethodne suglasnosti na**

**Statut Dječjeg vrtića „Vila Zvončica“**

Članak 1.

Ovom Odlukom daje se prethodna suglasnost na Statut Dječjeg vrtića „Vila Zvončica“.

Članak 2.

Predloženi tekst Statuta Dječjeg vrtića „Vila Zvončica“ sastavni je dio ove Odluke.

Članak 3.

Ova Odluka stupa na snagu prvog dana od dana objave u “Službenom vjesniku Brodsko-posavske županije“.

**OPĆINSKO VIJEĆE**

**OPĆINE DONJI ANDRIJEVCI**

**PREDSJEDNIK**

**Marin Degmečić**

**DOSTAVITI:**

1. Službeni vjesnik Brodsko – posavske županije
2. Urednik Internetske stranice Općine Donji Andrijevci
3. Ministarstvo znanosti i obrazovanja
4. Općinski načelnik
5. Jedinstveni upravni odjel, ovdje
6. Pismohrana, ovdje

**OBRAZLOŽENJE**

Odlukama o osnivanju Dječjeg vrtića ''Vila Zvončica'' te Ugovora o osnivanju Dječjeg vrtića ''Vila Zvončica'' Općina Donji Andrijevci, Općina Velika Kopanica, Općina Slavonski Šamac, Općina Gundinci i Općina Trnava zajedno su osnovale ustanovu - Dječji vrtića ''Vila Zvončica''.

Jedan od osnovnih akata ustanove je statut. Statut Dječjeg vrtića ''Vila Zvončica'' je akt kojim se uređuje ustrojstvo Dječjeg vrtića „Vila Zvončica“, status, naziv i sjedište, zastupanje i predstavljanje, odgovornost za obveze, djelatnost, vrste i trajanje pojedinih programa, uvjeti i način davanja usluga, radno vrijeme Vrtića, ovlasti i način odlučivanja pojedinih tijela u upravljanju Vrtićem, djelokrug i način rada stručnih tijela, prava i obveze roditelja i radnika, način donošenja općih akata, imovina i odgovornost za obveza, financijsko poslovanje, javnost rada te druga pitanja važna za obavljanje djelatnosti i poslovanje Vrtića.

Temeljem članka 54. Zakona o ustanovama („Narodne novine“, broj 76/93, 29/97, 47/99, 35/08, 127/19 i 151/22), članka 41. Zakona o predškolskom odgoju i obrazovanju (Narodne novine, 10/97, 107/07, 94/13, 98/19 i 57/22) statut ustanove donosi upravno vijeće ustanove uz prethodnu suglasnost osnivača.

Sukladno navedenom predlaže se usvajanje Odluke o davanju prethodne suglasnosti na Statut Dječjeg vrtića „Vila Zvončica“ kao temeljnog akta za donošenje drugih akata od važnosti za početak rada ustanove.

Obrazloženje pripremila Antonija Aračić Radman